**ИЗВЕШТАЈ**

**СА ВАНРЕДНЕ СЕДНИЦЕ СКУПШТИНЕ КОМПАНИЈЕ**

**ОДРЖАНЕ 26. ДЕЦЕМБРА 2017. ГОДИНЕ**

На основу члана 356. став 3. Закона о привредним друштвима („Службени гласник РС“, бр. 36/11, 99/11, 83/14 и 05/15), Компанија „Дунав осигурање“ а.д.о. Београд након одржане Ванредне седнице Скупштине Компаније, објављује донете одлуке и резултате гласања по свим тачкама дневног реда о којима су акционари гласали.

Ванредна седница Скупштине акционара Компаније „Дунав осигурање“ а.д.о. одржана је **26. децембра 2017. године** у пословним просторијама Компаније у Београду, Македонска 4, у сали на V спрату, са почетком у 12,00 часова**.**

Комисија за гласање на Ванредној седници Скупштине Компаније „Дунав осигурање“ а.д.о. одржаној 26. децембра 2017. године, у саставу:

1) Магдалена Мијатовић, председник,

2) Мирјана Илић Милисављевић,члан,

3) Александар Поповић, члан,

утврдила је следеће:

* укупан број издатих акција Компаније износи 8.778.391 обичних акција, од којих је 4.226.121 обичних акција у својини правних и физичких лица, а 4.552.270 обичних акција у друштвеном власништву;
* свака акција носи право на један глас;
* право одлучивања на Скупштини имали су акционари, односно пуномоћници акционара са уредним пуномоћjима који лично или на основу добијених пуномоћја располажу са најмање 0,03% обичних акција – гласова односно најмање 2.634 обичних акција - гласова;
* На седницу је непосредно приступило **5** акционара, који заједно располажу са **8.565.015** обичних акција – гласова.
* Укупно евидентираних акционара **5**, односно **8.565.015** обичних акција – гласова, што представља 97.57% од укупног броја гласова, тако да је Скупштина акционара имала кворум.

**-Тачка 1. дневног реда:**

Усвајање Записника са Ванредне Скупштине Компаније од 28. септембра 2017. године;

За је гласало **5** акционара који располажу са **8.565.015** гласова (100% од евидентираних присутних гласова, 97.57% од укупног броја гласова акционара).

**-Тачка 2. дневног реда:**

Предлог одлуке о именовању члана Надзорног одбора Компаније „Дунав осигурање“ а.д.о, са образложењем.

За је гласало **5** акционара који располажу са **8.565.015** гласова (100% од евидентираних присутних гласова, 97.57% од укупног броја гласова акционара).

Овај Извештај је саставни део Записника са Ванредне седнице Скупштине Компаније „Дунав осигурање“ а.д.о, која је одржана 26.12.2017. године.

**КОМИСИЈA ЗА ГЛАСАЊЕ**

**Београд**

**26.12.2017. године**

**Магдалена Мијатовић, председник с.р.**